สวัสดีค่ะ มีอาการแสบตาเป็นบางช่วงแต่เป็นข้างเดียว แล้วก็ไม่ค่อยสบายตาค่ะ ตอนมีขี้ตาแล้วไปเขี่ยออกอยู่ๆก็รู้สึกแสบในตานิดนึงข้างบนเปลือกตา เหมือนมีอะไรมาจิ้ม แล้วก็คันๆตา แต่ใส่แว่นไว้ตลอด ซื้อน้ำตาเทียมมาหยอดก็หายดีขึ้นไปแปปนึงแล้วก็กลับมาเป็นอีก ที่หัวตาก็รู้สึกเย็นๆแสบๆ ไม่มีอาการตาแดงหรือมองไม่ชัด มันสลับไปมากับอีกข้าง บางทีข้างนี้ก็เป็นบางทีอีกข้างก็เป็น รู้สึกรำคาญมากๆค่ะ ต้องทำยังไงดีคะ
สวัสดีค่ะ อาการแสบที่ตา ไม่สบายตา อาจเกิดมาจาก ภาวะเยื่อบุตาอักเสบ ภาวะดังกล่าวอาจทำให้มีอาการตาแดง ระคายเคืองตา อาจเกิดจากการระคายเคืองเช่นแพ้สารเคมี การใส่คอนแทคเลนส์นานเกินไปหรือไม่สะอาด การไปขยี้ตา หรือการติดเชื้อไวรัสที่บริเวณตาขาว สาเหตุอื่นๆเช่น ตาแห้ง ภูมิแพ้ที่ตา กระจกตาเป็นแผล เป็นต้นโดยหากมีอาการแสบตา น้ำตาไหลเยอะ ตาแดง มองเห็นไม่ชัดเจน ควรพบแพทย์เพื่อตรวจเพิ่มเติมในเบื้องต้น ไม่เอามือไปขยี้ตาบ่อยๆ รักษาความสะอาดบริเวณดวงตาให้ดี ไม่ใส่คอนแทคเลนส์ งดการใช้เครื่องสำอางบริเวณดวงตาไปก่อน